als_Latn dik_Latn sag_Latn
Edhe një herë konfirmojmë që ky udhëzim u keq-interpretua për t’ua shkelur dy të drejta femrave kosovare që duan të vënë shaminë islame: shkollimin dhe të drejtën për ta praktikuar lirshëm fenë e tyre.
Shkruan: Burim PIRAJ MBA-IB
Udhëzimi tashmë i famshëm administrativ i Ministrisë së Arsimit, Shkencës dhe Teknologjisë (MAShT) “UDHËZIMI ADMINISTRATIV 6/2010” nuk e ndalon bartjen e shamisë islame në shkollat publike. AI është keq-interpretuar.
Ky dokument i miratuar në MASHT 11.05.2010 në pjesën ku flet për kodin e mirësjelljes dhe masat disiplinore për nxënës të shkollave të mesme të Larta, saktë në
nenin 4 i cili si të ndaluar përmend dhe “Bartja e Uniformës fetare“. Me këtë pikë sa e sa vajza kosovare humbën të drejtën e shkollimit, të drejtë që shteti obligohet t’ua mbroj.
Deri tash kjo pjese këtij udhëzimi, apo ndoshta edhe krejt udhëzimi, është fokusuar vetëm te ndalimi i mbajtjes së shamisë në shkollat fillore dhe të mesme.
Tutje do të mundohemi tu përgjigjemi disa pyetjeve me anë të të cilave edhe një herë konfirmojmë që ky udhëzim u keq-interpretua për t’ua shkelur dy të drejta femrave kosovare që duan të vënë shaminë islame: shkollimin dhe të drejtën për ta praktikuar lirshëm fenë e tyre.
A është duke u zbatuar drejt ky udhëzim administrativ?
Kur është fjala për ndalimin e shamisë të cilën e mbajnë vajzat ose më mirë të themi femrat në shkolla ashtu që të zgjidhim këtë kontest duhet ti përgjigjemi pyetjes se:
A është uniformë fetare shamia?
Së pari do të shqyrtojmë çështjen se a ka uniformë fetare në Islam, pasi që më së shumti kemi pas problem me vajza të përkatësisë islame nëpër shkollat tona.
As në Kurani Kerim e as në Hadithin e të Dërguarit të Zotit Qoftë paqja dhe bekimi i zotit mbi të në asnjë artikull nuk është përmendur fjala uniformë e besimtarit ose besimtares Islame prandaj dhe shamia nuk është uniformë po thjeshtë është veshje ashtu siç është kapuçi,
Se çka është UNIFORMA (ose çka nënkuptojmë me uniformë) do të tentojmë të përgjigjemi më poshtë:
A) Fjala “uniform” rrjedh nga gjuha latine e shekullit të 16-të dhe do të thotë :
Emërore:
- uniformë
- trajtë
Mbiemërore:
- unik
- i njëtrajtshëm
- i njëjtë
- i barabartë
- konstant
- i pandërprerë
- i njësishëm
B) Në bazë të http://ëëë.businessdictionary.com/definition/uniform.html
- Një grupi gjërave që janë të standardizuara apo identike, si në rastin e praktikave uniforme. Gjykatat zakonisht kanë procedura uniforme për të siguruar vëmendje të barabar të dhënë për të dyja palët.
2. Artikuj të specifikuar të shoqërive ose artikuj të veshjeve për qëllimtë veshjes gjatë punës. Uniformat mund të sigurohet ose të shiten për të punësuarit ose të jenë të specifikuara nga kompanitë për punonjësit për të gjetur dhe për të veshur uniformat e veta. Ato mund të përdoren gjithashtu për të treguar gradën, për shembull disa restorante kanë uniforma të ndryshme për punonjësit në pozicione të ndryshme. ( kërkoj ndjesë nëse përkthimi nuk është i përkryer nga Anglishtja)
Nga e lartë cekura në pikën A dhe B kuptohet qartë se uniforma e ka kuptimin e dukjes së dalluar nga të tjerët me veshjen e tyre të veçantë dhe të standardizuar e cila duhet të jetë identike pra të mos ketë asnjë dallim , nëse flasim për dy automjete identike atëherë ato “ automjete janë identike atëherë kur vetëm targat e tyre ndryshojnë” pra ngjyra, dukja, madhësia, marka etj. Janë të njëjta .
Shamitë në islam janë të barabarta me kapuçin dhe ato mund të jenë të ngjyrave të ndryshme të modeleve të ndryshme të madhësive të ndryshme dhe në asnjë mënyrë ato nuk përfaqësojnë uniformë fetare përpos kësaj me asnjë akt ose ligj të bashkësisë Islame të Kosovës shamia nuk është specifikuar se si të duket dhe të titullohet me uniformë dhe ajo nuk ka asnjë emërim tjetër përpos shami ose veshje femërore andaj si e tillë nuk mund të konsiderohet uniformë e aq më pakë nuk mund të konsiderohet “uniformë fetare” sepse shamia përdorët edhe nga femra që janë ateiste , për shembull në Kinë si një vend komunist dhe ateistë shumë femra të zonave rurale mbajnë shami, andaj si veshje shamia nuk bie ndesh me udhëzimin administrativ 6/2010 dhe si e tillë nuk dot të duhej të ishte e ndaluar të mbahet në shkollat e republikës së Kosovës në bazë të udhëzimit administrativ 6/2010 i cili udhëzim e ka për detyrë të përcaktohet: ” Kodi i mirësjelljes dhe masat disiplinore për nxënës të shkollave të mesme të Larta” e me vetë faktin që ka të bëjë më kodin e mirësjelljes në së shkollave të mesme dhe të larta automatikisht përjashtohet mundësia e zbatimit të këtij kodi në shkollat fillore deri në klasën e nëntë.
Pra ky udhëzim nuk e ndalon me asnjë nen ose fjalë të vetme mbajtjen e shamisë në shkolla fillore dhe të mesme të Republikës së Kosovës po ndalon bartjen e uniformave të standardizuara dhe të specifikuara të komuniteteve të ndryshme fetare.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn als_Latn als_Latn bjn_Latn als_Latn als_Latn als_Latn dan_Latn als_Latn als_Latn als_Latn als_Latn als_Latn als_Latn als_Latn als_Latn